آلمانییا، بلژیکا و هللاندییا داخال اولماقلا بیر چوخ آوروپا اؤلکهسینده یومورتا بحرانی حکم سورور.
تلگراف. کوم خبر وئریر کی، آلمانییا کند تصروفاتی ناظرلیگی یومورتالاردا حشرات اؤلدوروجو زهرلی درمانین قالینتیلاری آشکارلاندیغی بارهده خبردارلیق ائدیب.
یومورتالارین بؤیوک قیسمی مارکتلردن ییغیلاراق محو ائدیلیب و هللاندییادا ۱۳۰ قوشچولوق بارهسینده جینایت ایشی آچیلیب.
آلمانییانین اوجوز مارکئتلر زنجیری اولان «آلدی» زهرلی درمانلارین قاتغیسی اولماسی شوبههسی ایله یومورتا ساتیشلارینی دایاندیریب. «آلدی» آلمانییاداکی ساتیش ماغازالاریندا یومورتالارین رفلردن قالدیریلماسینی حیاتا کئچیریب.
مارکت طرفیندن وئریلن آچیقلامایا گؤره، زهرلی یومورتالار هللاندییا ایستحصالیدیر. بونون اوچون هللاند رسمیلری ایله تماس قوردوقلارینی، مسئله نینین قیسا زاماندا اؤز حلینی تاپماسی اوچون چالیشدیقلارینی بیان ائدیبلر.
هللاندییا کند تصروفاتی ناظری کریستیان میر ایسه آلمانییایا اونلارین آچیقلادیقلاریندان داها چوخ یومورتا ساتیلدیغینی اعتراف ائدیب.
بونونلا یاناشی، بلژیکا مارکتلرینده ده زهرلی یومورتالار آشکارلانیب. همین یومورتالاردان ماکارون و تورت ایستحصالیندا دا ایستیفاده اولونما احتیمالیندان دا ناراحاتچیلیق کئچیریلیر.
azb_Arab azb_Arab azb_Arab azb_Arab azb_Arab azb_Arab azb_Arab